《心王》
宋代·林希逸

易言不动工夫密，书说惟微体段彰。仙谩有方求气母，禅非无见指心王。

灵根本要行藏在，槁木宁于应感妨。一语何思千古训，莫言为陆背程张。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。